CELEX: 62017CN0641
Language: lt
Date: 2017-11-17 00:00:00
Title: Byla C-641/17: 2017 m. lapkričio 17 d. Finanzgericht München (Vokietija) pateiktas prašymas priimti prejudicinį sprendimą byloje College Pension Plan of British Columbia / Finanzamt München III

26.3.2018   
            
            
               LT
            
            
               Europos Sąjungos oficialusis leidinys
            
            
               C 112/6
            
         2017 m. lapkričio 17 d.Finanzgericht München (Vokietija) pateiktas prašymas priimti prejudicinį sprendimą byloje College Pension Plan of British Columbia / Finanzamt München III
   
   (Byla C-641/17)
   (2018/C 112/09)
   Proceso kalba: vokiečių
   
      Prašymą priimti prejudicinį sprendimą pateikęs teismas
   
   
      Finanzgericht München
   
   
      Šalys pagrindinėje byloje
   
   
      Pareiškėja: College Pension Plan of British Columbia
   
   
      Atsakovė: Finanzamt München III
   
   
      Prejudiciniai klausimai
   
   
               1.
            
            
               Ar pagal SESV 63 straipsnio 1 dalyje, siejamoje su 65 straipsniu, įtvirtintą laisvo kapitalo judėjimo principą draudžiamos valstybės narės teisės normos, pagal kurias profesinių pensijų įstaigai nerezidentei, kuri pagal savo pagrindines struktūras panaši į Vokietijos pensijų fondą, nesuteikiama gautiems dividendams taikomo kapitalo pajamų mokesčio lengvata, o dėl nacionaliniams pensijų fondams išmokėtų atitinkamų dividendų jų mokėtinas pelno mokestis nepadidėja arba padidėja santykinai mažai, nes nacionaliniai pensijų fondai turi galimybę per apmokestinimo procedūrą savo apmokestinamąjį pelną sumažinti atskaitydami atidėjinius įsipareigojimams išmokėti pensijas ir neutralizuoti sumokėtą kapitalo pajamų mokestį, jį įskaitant ir grąžinant, jeigu mokėtino pelno mokesčio suma mažesnė už įskaitytą sumą?
            
         
               2.
            
            
               Jei į pirmąjį klausimą būtų atsakyta teigiamai: ar pagal SESV 63 straipsnį, siejamą su 64 straipsnio 1 dalimi, Körperschaftsteuergesetz (KStG, Pelno mokesčio įstatymas) 32 straipsnio 1 dalies 2 punkte įtvirtintą laisvo kapitalo judėjimo apribojimą leidžiama taikyti trečiosioms šalims, nes šis apribojimas susijęs su finansinių paslaugų teikimu.